జమ్మూ: ఆర్నియా సెక్టార్లో పాక్ కాల్పుల విరమణ ఒప్పందానికి తూట్లు పొడుస్తూ కాల్పులకు దిగడంపై జమ్మూకశ్మీర్ ఉప ముఖ్యమంత్రి నిర్మల్ సింగ్ ఘాటుగా స్పందించారు. ఒప్పందాలను ఉల్లంఘించి కాల్పులకు దిగితే మన వైపు నుంచి ప్రతిఘటన చాలా తీవ్రంగా ఉంటుందన్నారు. 'పాక్ కాల్పులు జరపడంతో భారీ ఎత్తున ప్రతిదాడులు జరిపాం. పాకిస్థాన్ వైపు కూడా నష్టం ఎక్కువగానే ఉంటుంది. చాలా ఘాటైన సమాధానం ఇచ్చాం. వాళ్లు (పాక్) కాల్పులకు దిగితే మన తుపాకులు గర్జిస్తూనే ఉంటాయి' అని ఆయన అన్నారు. సరిహద్దులకు ఆవల నుంచి ఒక్క బుల్లెట్ పేలినా లెక్క పెట్టడానికి కూడా వీల్లేనన్ని బుల్లెట్ల వర్షం కురిపిస్తామని కేంద్ర హోం మంత్రి రాజ్నాథ్ సింగ్ ఇటీవల ప్రకటించారు. నిర్మల్ సింగ్ ఇదే విషయాన్ని ప్రస్తావిస్త్తూ, పాక్ చర్యకు వారిలో నెలకొన్న నైరాశ్యమే కారణమని అన్నారు. బ్రిక్స్ దేశాలు పాకిస్థాన్లో స్థావరాలు ఏర్పరచుకున్న ఉగ్రవాద సంస్థల పేర్లను సంయుక్త ప్రకటనలో పేర్కొన్నప్పటి నుంచి పాక్ మరింత నైరాశ్యంలో కూరుకుపోయిందని చెప్పారు. పాక్ ప్రపంచదేశాల్లో ఒంటరిగా మిగిలిపోయే పరిస్థితి ఏర్పడిందని, చివరకు పాక్ మిత్రదేశమైన చైనా కూడా పాక్ ప్రేరేపిత ఉగ్రవాదాన్ని సమర్ధించలేకపోయిందని అన్నారు. ముస్లిం దేశాలు కూడా పాక్ పట్ల అంటీముట్టనట్టుగా ఉంటున్నాయని చెప్పారు. కాగా, శనివారంనాడు కాల్పుల విరమణ ఒప్పందానికి తూట్లు పొడిచి ఆర్నియాలో జరిపిన కాల్పులు ఆదివారం ఉదయం 6 గంటల నుంచి నిలిచిపోయాయి. ఐజీ హుటాహుటిన ఆ ప్రాంతానికి చేరుకున్నారు. ఎస్ఎస్పీ, డీసీ తదితరులు ఇప్పటికే అక్కడకి చేరుకుని సహాయ కార్యక్రమాలు చేపట్టారు. పాక్ బలగాలు జరిపిన కాల్పుల్లో ఆరుగురు వ్యక్తులు గాయపడగా, వారిలో ఒకరు చికిత్సపొందుతూ కన్నుమూశారు.
jammoo: arnia sectarlo pak kaalpula viramana oppandaaniki thootlu podustuu kaalpulaku digadampai jammookashmir upa mukhyamantri nirmal sing ghaatugaa spandinchaaru. oppandaalanu ullanghinchi kaalpulaku digite mana vaipu nunchi pratighatana chala teevramgaa untundannaaru. 'pak kaalpulu jarapadamtho bhari ettuna pratidaadulu jaripam. pakisthan vaipu kuudaa nashtam ekkuvagaane untundi. chala ghaataina samadhanam icham. vaallu (pak) kaalpulaku digite mana tupaakulu garjistune untaayi' ani aayana annaru. sarihaddulaku aavala nunchi okka bullet paelinaa lekka pettadaaniki kuudaa veellenanni bulletla varsham kuripistaamani kendra homem mantri rajnath sing iteevala prakatinchaaru. nirmal sing ide vishayaanni prastaavisttuu, pak charyaku vaarilo nelakonna nairasyame kaaranamani annaru. bricks deshaalu paakisthaanlo sthaavaraalu erparachukunna ugravaada samsthala paerlanu samyukta prakatanalo perkonnappati nunchi pak marinta nairaasyamlo koorukupoyindani cheppaaru. pak prapanchadesaallo ontarigaa migilipoye paristhiti erpadindani, chivaraku pak mitradesamaina chaina kuudaa pak prerepita ugravaadaanni samardhinchalekapoyindani annaru. muslim deshaalu kuudaa pak patla antimuttanattugaa untunnaayani cheppaaru. kaga, sanivaaramnaadu kaalpula viramana oppandaaniki thootlu podichi aarniyaalo jaripina kaalpulu aadivaaram udayam 6 gantala nunchi nilichipoyayi. ig hutaahutina aa praantaaniki cherukunnaru. ssp, dc taditarulu ippatike akkadaki cherukuni sahaya kaaryakramaalu chepattaru. pak balagaalu jaripina kaalpullo aaruguru vyaktulu gayapadaga, vaarilo okaru chikitsapondutuu kannumuusaaru.